भारत आस्ट्रेलिया के गोल्ड कोस्ट में चार अप्रैल से शुरू होने वाले राष्ट्रमंडल खेलों में अपना 222 सदस्यीय दल उतार रहा है जहां खिलाड़ी 15 विभिन्न खेलों में पदक हासिल करने के लिये उतरेंगे। इसमें भारोत्तोलन, कुश्ती, बास्केटबॉल, एथलेटिक्स, लॉन बॉल, मुक्केबाज़ी, टेबल टेनिस, पैरा स्पोर्ट्स आदि शामिल हैं। कई भारतीय खिलाड़ी विदेशी परिस्थितियों के अनुकूल खुद को ढालने के लिये पहले ही आस्ट्रेलिया रवाना हो चुके हैं।